Et hus hvor salget håndteres av eieren
**Salg av eiendom uten megler** omfatter som regel salg av fast eiendom uten representasjon av en eiendomsmegler. Eieren kan i noen tilfeller likevel benytte tjenester for markedsføring eller annonsering, eller kan velge å også markedsføre eiendommen selv. Avhengig av regelverk i ulike land kan selgeren typisk ha behov for å representeres av en advokat ved oppgjøret eller gjennom hele salget.

For å kunne selge bolig selv i Norge bør man ha kapasitet til det og en god forståelse for salgsprosessen. Selger kan da selv lage annonse, holde visning og budrunde for å finne en kjøper, og deretter avtale pris og overtagelse.

Markedsandel
------------

### USA

I 1981 startet USA å måle andel salg uten megler, og i 1987 var hittil høyeste andel av privatsalg da 20% av alle eiendommer solgt i USA ble gjort uten megler. Omtrent 4% av salgene i USA i 2014 ble gjort uten megler. I en rapport fra National Association of Realtors (NAR) i 2016 var 8% av alle eiendomstransaksjoner mellom 2014 juli og 2015 juni uten megler.

Noen hevder at tallene i NAR-rapporten er misvisende og at den andelen privatsalg i realiteten er høyere, ettersom ytterligere 10% av det amerikanske boligmarkedet gjøres av meglere med gebyrbaserte tjenester. Kritikerne baserer dette på at de anser salg hvor megleren tar fast gebyr for ulike tjenester i stedet for en prosentandel av salgsprisen som salg uten megler.

### Canada

I Canada anslo to separate rapporter fra Canadian Real Estate Association og TV-kanalen CTV sin Consumer Report at mellom 20% og 25% av boliger solgt i 2004 ble solgt uten megler. I 2009 anslo MSN Money at 30% av canadiske boliger ble solgt uten megler. Samme året ble over halvparten av boligene i Quebec solgt uten megler.

### Storbritannia

I Storbritannia er gjennomsnittlig provisjonssats betydelig lavere enn i Canada og USA, hvilket medfører at salg uten megler er mindre vanlig. Loven krever at alle salg må håndteres av en uavhengig advokat som fungerer som en mellomledd og holder av kjøperens penger til kjøpet er fullbyrdet.

Referanser
----------

1. ↑  *California Civil Code Sections. 1102, 1102.2, 1102.3*. State of California, Civil Codes.
2. ↑  «Disclosures in Real Property Transactions» (PDF). State of California. Besøkt 20. desember 2017.
3. 1 2  «Selge bolig: Ingen planer om å bruke megler – Codex Advokat». *Codex*. Besøkt 22. januar 2023.
4. ↑  «Home Buyer and Seller Generational Trends Report 2016». National Association of Realtors.
5. ↑  «Trelora founder promises a real estate industry shake-up». Denver Post Newspaper. Besøkt 2. april 2016.
6. ↑  Akin, David (25. september 2004). «Conducting the ultimate yard sale». The Globe and Mail. Besøkt 10. juni 2014.
7. ↑  Kerry Gold. «Do you really need a real estate agent?». MSN Money. Arkivert fra originalen 4. mars 2014. Besøkt 10. juni 2014.
8. ↑  Peter Diekmeyer. «Realtors feel the heat - A Competition Bureau investigation could force changes on the real estate industry.». Arkivert fra originalen 20. november 2009. Besøkt 17. november 2009.
9. ↑  Ian Rose (23. november 2006). «BBC News Can you beat the estate agent». Besøkt 6. september 2009.
10. ↑  «Buying or selling your home».

Eksterne lenker
---------------

* Sjekkliste selge bolig selv – Forbrukerrådet